  Майя Бывальцева Удмуртиысь Сергей Пудов паравелоспортъя дуннелэн чемпионатаз куинетӥ инты басьтӥз. Суй-пыдзыя сӧсыр спортсменъёслэн шоссе вылын велоспортъя ӵошатсконъёссы Лымшор Африкаысь Питермарицбургын ортчизы, ивортэ элькунысь физкультурая, спортъя но егитъёсын ужан политикая министерстволэн пресс-службаез. Вожвылъяськонэ 34 кунъёсысь 232 спортсменъёс пыриськизы. Сергей Пудов группаен ворттылонын С4 классын бронза медаль утӥз (тренерез Юрий Митриченко). Вормисе потӥз Словакиысь паралимпи чемпион Йозеф Метелка, кыкетӥ — Австралиысь — Кайл Бриджвуд. Тегъёс: Спорт Ижкар Удмуртия велоспорт  